২০১৩ বিশ্ব ব্যাডমিন্টন চ্যাম্পিয়নশিপ
২০১৩ বিডব্লিউ ওয়ার্ল্ড চ্যাম্পিয়নশিপ (ইংরেজি: 2013 BWF World Championships) চীনের গুয়াংঝু শহরের তিয়ানহে স্পোর্টস সেন্টারে ৫-১১ আগস্ট পর্যন্ত অনুষ্ঠিত হয়। বিশ্বের ৪৯টি দেশের ৩৪৫জন ব্যাডমিন্টন প্রতিযোগী অংশগ্রহণ করেন। স্বাগতিক চীনের প্রতিযোগীগণ সর্বমোট ৮টি পদকপ্রাপ্তির মাধ্যমে প্রতিযোগিতায় শীর্ষস্থান দখল করে। ব্যাডমিন্টন ওয়ার্ল্ড ফেডারেশন এ প্রতিযোগিতা পরিচালনা করে। ১৯৭৭ সালে সাবেক বিশ্ব ব্যাডমিন্টন ফেডারেশনের পরিচালনায় ১৯৮৩ সাল পর্যন্ত ত্রি-বার্ষিকভিত্তিতে অনুষ্ঠিত হতো। নিয়মিতভাবে অনুষ্ঠিত ব্যাডমিন্টনের এ বৈশ্বিক প্রতিযোগিতাটি ২০তম আসররূপে পরিচিত।